Vyhodnotenie medzirezortného pripomienkového konania

	k  návrhu nariadenia vlády Slovenskej republiky o podrobnostiach o požiadavkách na výchovné a výchovno-vzdelávacie zariadenia pre deti a mladistvých		

Spôsob pripomienkového konania: bežný/zjednodušený/skrátený postup - dôvod:
Bežný – 15 pracovných dní			
bežný (oznam listom č. 07654/2006 - SL
– poštou aj e-mailom)  
		
	Zoznam oslovených subjektov:					
	Podpredseda vlády SR pre legislatívu, Podpredseda vlády SR pre hospodárstvo, Podpredseda vlády SR pre ekonomiku, Podpredseda vlády SR pre európsku integráciu, ľudské práva a menšiny, Ministerstvo školstva SR, Ministerstvo hospodárstva SR, Ministerstvo kultúry SR, Ministerstvo pôdohospodárstva SR, Ministerstvo vnútra SR, Ministerstvo zahraničných vecí SR, Ministerstvo financií SR, Ministerstvo obrany SR, Ministerstvo výstavby a regionálneho rozvoja  Slovenskej republiky, Ministerstvo práce, sociálnych vecí a rodiny SR, Ministerstvo dopravy, pôšt a telekomunikácií SR, Ministerstvo životného prostredia SR, Ministerstvo spravodlivosti SR, Úrad pre verejné obstarávanie, Štatistický úrad SR, Protimonopolný úrad SR, Úrad geodézie, kartografie a katastra SR, Úrad jadrového dozoru SR, Úrad pre normalizáciu, metrológiu a skúšobníctvo SR, Úrad priemyselného vlastníctva SR, Úrad pre reguláciu sieťových odvetví, Správa štátnych hmotných rezerv SR, Najvyšší súd SR, Generálna prokuratúra SR, Najvyšší kontrolný úrad SR, Slovenská informačná služba, Inštitút pre aproximáciu práva, Národná banka Slovenska, Úrad vlády SR – sekcia kontroly, APOLLO zdravotná poisťovňa, a.s.  
		
	Počet oslovených subjektov:	34				
	Zaslali do stanoveného termínu (od 10.02.06 do 02.03.06) :	27				
	Zaslali po termíne:	0				
	Vôbec nezaslali:	5		Podpredseda vlády SR pre legislatívu, Podpredseda vlády SR pre hospodárstvo, Ministerstvo hospodárstva SR, pre reguláciu sieťových odvetví, Najvyšší súd SR, Slovenská informačná služba		
	Subjekty, ktoré nemali pripomienky:	16		Podpredseda vlády SR pre európsku integráciu, ľudské práva a menšiny, Ministerstvo kultúry SR, Ministerstvo pôdohospodárstva SR, Ministerstvo zahraničných vecí SR, Ministerstvo obrany SR, Úrad pre verejné obstarávanie, Štatistický úrad SR, Protimonopolný úrad SR, Úrad geodézie, kartografie a katastra SR, Úrad jadrového dozoru SR, Úrad priemyselného vlastníctva SR, Správa štátnych hmotných rezerv SR, Generálna prokuratúra SR, Najvyšší kontrolný úrad SR, Národná banka Slovenska, APOLLO zdravotná poisťovňa, a.s.  		
						
	Počet vznesených pripomienok:	54				
	Počet akceptovaných:					
	Počet neakceptovaných, z toho počet zásadných - ktoré subjekty	13
	1	MPSVR SR – odstúpilo od zásadnej pripomienky listom zo dňa 28.3.2006		
						
	Rozporové konanie (s kým, kedy, na akej úrovni, s akým výsledkom):					
	Počet odstránených pripomienok:	-				
	Počet neodstránených pripomienok:	-				
						
Rezort	Pripomienka	Typ	Vyh.	Spôsob vyhodnotenia	Poznámka	
		Z	A	pri A: spôsob zapracovania	prip. zaslaná po termíne	
		O	C	pri C: vysvetlenie, spôsob zapracovania	…	
			N	pri N: zdôvodnenie nezapracovania		
						
Ministerstvo životného prostredia Slovenskej republiky
	V § 7 ods. 4 písm. e) navrhujeme za koniec vety doplniť „nápojov zdravotne neškodných a biologicky hodnotných20).“.	O	N

	V zmysle zákona č. 126/2006 Z. z. , § 29 ods. 3 písm. a/ je prevádzkovateľ zariadenia spoločného stravovania povinný postupovať pri výrobe pokrmov podľa zásad správnej výrobnej praxe; pri dodržaní tejto povinnosti nápoje budú zodpovedať požiadavkám zdravotnej neškodnosti. 
Podobne pri dodržaní požiadaviek písm. f/ § 29 cit. zákona budú nápoje po energetickej a výživovej stránke zodpovedať deťom a mladistvým.		
Inštitút pre aproximáciu práva	K odkazom a poznámkam pod čiarou

Podľa bodu 22. Legislatívno-technických pokynov (Príloha č. 2 k Legislatívnym pravidlám vlády SR) možno v poznámke pod čiarou uvádzať viacero právnych predpisov. Preto žiadame zlúčiť odkazy č. 5. a 6. (§ 1 ods. 4 a § 5 ods. 4) do jedného odkazu a v k nemu príslušnej poznámke pod čiarou uviesť oba právne predpisy v chronologickom poradí.

Podľa bodu 21. Legislatívno-technických pokynov nemožno v poznámke pod čiarou, ktorá má len informatívnu, nenormatívnu hodnotu, uvádzať predpisy, ktoré neboli publikované v Zbierke zákonov. Preto žiadame vypustiť odkazy č. 13. a 14. (§ 4 ods. 1) vrátane príslušných poznámok pod čiarou. Ak je nevyhnutné uviesť technické normy (STN, EN alebo ISO), treba to riešiť odkazom na všeobecne záväzný právny predpis publikovaný v Zbierke zákonov, ktorý obsahuje, napr. v prílohe, takéto technické normy. Ak takýto právny predpis nie je, je potrebné uviesť takéto technické normy priamo v normatívnom texte, najlepšie v prílohe k právnemu predpisu.

Z

Z	

A

A	 

Odkazy č. 5 a 6 vynechané v dôsledku vypustenia ods. 4 z § 2.

Odkazy č. 13 a 14 vypustené. Návrh doplnený o prílohu obsahujúcu tabuľku veľkostí školského nábytku.		
Ministerstvo spravodlivosti Slovenskej republiky	Všeobecné:

	Návrh nariadenia predkladá ministerstvo zdravotníctva SR na základe ustanovenia § 44 písm. s) zákona o verejnom zdravotníctve a o zmene a doplnení niektorých zákonov (ďalej len „nový zákon“), ktorý je v súčasnosti určený na publikáciu v zbierke zákonov. Z hľadiska aplikácie návrhu nariadenia sa ako problematická javí otázka, ktoré druhy zariadení je potrebné subsumovať pod pojem „výchovné a výchovno-vzdelávacie zariadenia.“  (do  pôsobnosti ministerstva školstva SR patria odlišné druhy v porovnaní so zariadeniami  v pôsobnosti ministerstva práce, sociálnych vecí a rodiny SR). Nový zákon v ustanovení § 27 odseku 1 hovorí len vo všeobecnosti o výchovných a výchovno-vzdelávacích zariadeniach a v odseku 2 potom uvádza, že „výchovnými zariadeniami sú aj zariadenia sociálnoprávnej ochrany detí a sociálnej kurately.“ Dodávame, že zákon č.  305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov (ďalej len „zákon o sociálnoprávnej ochrane“) vo svojej štvrtej časti upravuje „vykonávanie opatrení sociálnoprávnej ochrany detí a sociálnej kurately v zariadení.“ Podľa zákona o sociálnoprávnej ochrane je možné, aby sa v niektorom z týchto zariadení – napr. v krízovom stredisku - vykonávali opatrenia sociálnoprávnej ochrany aj pre plnoleté fyzické osoby, ktoré sa nachádzajú v krízovej životnej situácii. Ďalej zákon o sociálnoprávnej ochrane  v rámci spoločných ustanovení o detských domovoch umožňuje, aby starostlivosť o deti vykonávali manželia v profesionálnej rodine v samostatnom dome alebo byte, ktoré sú vymedzenou časťou detského domova, len ak sú obaja zamestnancami detského domova. 

Súbežné uvedenie dvoch odkazov v celom texte návrhu nariadenia je potrebné vypustiť (napr. § 2 ods. 4, § 5 ods. 4). V zmysle Legislatívnych pravidiel vlády SR je možné použiť len jeden číselný odkaz. 

K odkazom v poznámkach pod čiarou upozorňujeme, že podľa Legislatívnych pravidiel vlády SR nie je prípustné v poznámke pod čiarou uvádzať predpisy, ktoré neboli vyhlásené v zbierke zákonov (napr. odkazy 11, 12, 22).

V súlade s článkom 4 odsekom 3 Legislatívnych pravidiel vlády SR navrhujeme v celom texte návrhu nariadenia (napr. § 1, § 2) používať spojenie „výchovné zariadenia pre detí a mladistvých a výchovno-vzdelávacie zariadenia pre deti a mladistvých;“ obdobne v § 6 ods. 6, v § 8 ods. 2.

V celom texte návrhu nariadenia odporúčame slovo „zodpovedá“ nahradiť slovami „je v súlade s“ (napr. § 7 ods. 8).

Osobitné:

K § 2
	Ustanovenie § 2 v odseku 1 upravuje priestorové usporiadanie výchovných a výchovno-vzdelávacích zariadení pre deti a mladistvých, pričom z hľadiska ich určenia, odkazuje na § 27 odsek 1 nového zákona. Tento ich však nekonkretizuje (k tomu porov. všeobecnú pripomienku). V odsekoch 2 a 3 sa potom osobitne zakotvuje priestorové usporiadanie predškolských zariadení a škôl.  Predkladateľ v odseku 4 ustanovuje, že „podrobnosti uvedené v odsekoch 1 až 3 sa primerane vzťahujú aj na zariadenia pre deti do troch rokov veku4), školský klub, školské stredisko záujmovej činnosti, centrum voľného času, domov mládeže, školu v prírode, zariadenie výchovnej prevencie, zariadenie náhradnej výchovy a na zariadenia poskytujúce sociálnu starostlivosť deťom v zmysle osobitných predpisov(ďalej len „zariadenia sociálnej starostlivosti pre deti“).5)“   
	Vzhľadom na primerané použitie odseku 1 nám nie je jasné, či zariadenia podľa odseku 4 nepatria pod „výchovné a vzdelávacie zariadenia pre deti a mladistvých“ (obdobne § 6 odsek 1). Platná právna úprava neobsahuje zmienku o tom, čo všetko je možné považovať za zariadenia pre deti do troch rokov veku. Výkladovým vodítkom majú byť odkazy v  poznámke pod čiarou na ustanovenia § 6 až 9 zákona č. 279/1993 Z. z. o školských zariadeniach v znení neskorších predpisov, na zákon č. 195/1998 Z. z.  o sociálnej pomoci v znení neskorších predpisov a na zákon o sociálnoprávnej ochrane. Dodávame, že odkazy v poznámkach pod čiarou majú len informatívny a nie normatívny charakter. 

	Nakoľko nariadenie je právnou normou  na vykonanie zákona (pozri článok 120 ods. 1 Ústavy SR), odporúčame v podrobnostiach upresniť výpočet zariadení, na ktoré sa bude návrh nariadenia aplikovať. 

K § 3
	V odseku 9 je potrebné opraviť formuláciu v časti „aj ubytovacie zariadenie, toto zodpovedá požiadavkám osobitného predpisu“ (porov. všeobecnú pripomienku).

K § 6
	K odseku 1 – pripomienka obdobná ako k § 2 odseku 4. V prvej vete sa vedľa  výchovno-vzdelávacích zariadení podľa nového zákona samostatne uvádzajú resp. vyčleňujú z tohto pojmu zariadenia pre deti do troch rokov veku.
	V odseku 6 v tretej vete odporúčame slovo „pričom“ nahradiť bodkočiarkou. V štvrtej vete je potrebné uviesť „hracie plochy, športové plochy a rekreačné plochy.“

K § 8
	V odseku 2 v písmene b) uviesť „telesné zdravie a duševné zdravie; psychického vývoja, telesného vývoja.....; učebných záťaží a režimových záťaží.“

K § 9
	V odseku 1 v písmene c) odporúčame slová v zátvorkách upraviť do tvaru „napríklad“ prípadne „najmä;“ v bode 4 vypustiť slová „a pod.“

O

O

O

O

O

O

O

O

O

O

O

O

A

A

A

N

A

A

A

A

A

A

A

A	 

Predmet úpravy zmenený nasledovne:
Týmto nariadením sa nariaďujú podrobnosti o priestorovom usporiadaní, funkčnom členení, vybavení a prevádzke škôl,1) predškolských zariadení a školských zariadení2), o režime dňa, stravovania, o pitnom režime a o výchovno-vzdelávacej činnosti detí a mladistvých v školách, predškolských zariadeniach a školských zariadeniach a o náležitostiach prevádzkového poriadku škôl, predškolských a školských zariadení zaradených do siete škôl a školských zariadení3) (ďalej len „výchovné a výchovno-vzdelávacie zariadenia pre deti a mladistvých“). 

Odkazy č. 5 a 6 vynechané v dôsledku vypustenia ods. 4 z § 2, resp. ods. 4 z § 5.

Pod čiarou sú uvedené odkazy iba na predpisy publikované v zbierke zákonov.

Pripomienka neakceptovaná v dôsledku splnenia požiadavky dodržania jednotnej terminológie použitej v splnomocňovacom ustanovení zákona č. 126/2006 Z. z. (§ 44 písm. s/).

Výraz "zodpovedá" nahradený v celom texte výrazom "je v súlade". Napr.:
(7) Poskytovanie stravovacích služieb verejnosti v školskej jedálni je časovo alebo priestorovo oddelené od stravovania detí a žiakov. Rozsah stravovacích služieb je v súlade s priestorovou kapacitou a vybavením školskej jedálne a neohrozuje zdravotnú neškodnosť podávaných pokrmov a dodržiavanie zásad prevádzkovej a osobnej hygieny. 
Pozn.: zmena v číslovaní odseku v dôsledku vypustenia ods. 7 z § 8.

Predmet úpravy zmenený nasledovne:
Týmto nariadením sa nariaďujú podrobnosti o priestorovom usporiadaní, funkčnom členení, vybavení a prevádzke škôl,1) predškolských zariadení a školských zariadení2), o režime dňa, stravovania, o pitnom režime a o výchovno-vzdelávacej činnosti detí a mladistvých v školách, predškolských zariadeniach a školských zariadeniach a o náležitostiach prevádzkového poriadku škôl, predškolských a školských zariadení zaradených do siete škôl a školských zariadení3) (ďalej len „výchovné a výchovno-vzdelávacie zariadenia pre deti a mladistvých“). 

Následne vypustený ods. 4 z § 2.

Druhy zariadení upresnené uvedením odkazov na príslušné zákony: školský zákon, zákon o školských zariadeniach, zákon o štátnej správe v školstve a školskej samospráve.  

Odsek 9 vypustený.

Text " Zariadenia pre deti do troch rokov veku" vypustený.

Text upravený.

Text upravený:
a)	uplatňovaním foriem výučby, ktoré podporujú a rozvíjajú telesné zdravie a duševné zdravie, vedú k rozvoju individuálnych schopností detí a mladistvých, zvyšujú efektivitu práce pri rešpektovaní psychického vývoja, telesného vývoja a sociálneho vývoja a zdravotného stavu jednotlivca a kompenzujú nepriaznivé účinky učebných a režimových záťaží.

Text upravený:
c) organizáciu prevádzky zariadenia s uvedením spôsobu
1.	organizácie režimu dňa detí a mladistvých, výchovno-vzdelávacej činnosti, vrátane postupu v prípade, že sa u žiaka počas vyučovania prejavia príznaky akútneho ochorenia, podmienok pohybovej aktivity a režimu stravovania, vrátane doplnkového stravovanie prostredníctvom bufetov a automatov, 
Text bodu 4 rozpracovaný do troch bodov:
4. starostlivosti o vonkajšie priestory, najmä o kvalitu piesku a udržovanie piesku, 
5.5. zabezpečenia opatrení zabraňujúcich znečisťovaniu pieskoviska, vrátane frekvencie výmeny piesku,
6. starostlivosti o stav preliezačiek, hojdačiek a ďalších zariadení detských ihrísk z hľadiska bezpečnosti detí,

Ministerstvo výstavby a regionálneho rozvoja Slovenskej republiky	- na str. 3 (§ 5, ods. 3) poznámka pod čiarou má znieť: 
15)  § 51 vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
	O	A	Znenie odkazu k § 5 ods. 3 upravené:
§ 51 vyhlášky Ministerstva životného prostredia Slovenskej republiky č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie.
		
Úrad vlády Slovenskej republiky – Sekcia kontroly 	Odporúčame doplniť odkazy pod čiarou.	O	A	Odkazy pod čiarou doplnené.		
Ministerstvo financií Slovenskej republiky	1. Beriem na vedomie, že navrhovaná právna úprava nezakladá nároky na verejné financie a nebude mať vplyv na štátny rozpočet, rozpočty obcí a rozpočty vyšších územných celkov.

2. Návrh je potrebné doplniť o Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie v zmysle čl. 11 ods. 1 Legislatívnych pravidiel vlády SR a upraviť podľa prílohy č. 2 k Legislatívnym pravidlám vlády SR (napr. úvodná veta, § 2 ods. 4, § 3 ods. 7, § 5 ods. 3 a 4, § 7 ods. 6 a 7, poznámky pod čiarou k odkazom 1, 4, 11, 12, 17 až 19, 20 a 22).

O	

A	

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie doplnená.

Návrh upravený podľa prílohy č. 2 k Legislatívnym pravidlám vlády SR:
Úvodná veta:
Vláda Slovenskej republiky podľa § 44 písm. s) zákona č. 126/2006 Z. z. o verejnom zdravotníctve a o zmene a doplnení niektorých zákonov nariaďuje:  

§ 2 ods. 4 - vypustený
§ 3 ods. 7 -vypustený
§ 5 ods. 3 - upravený:
Podrobnosti o umiestnení zariadení na osobnú hygienu a o počte záchodov a umývadiel v školách a školských zariadeniach ustanovuje osobitný predpis.10)
§ 5 ods. 4 - vypustený
§ 7 ods. 6 - vypustený
§ 7 ods. 7 - upravený:
(6) Podrobnosti o stravovaní detí a žiakov v škole v prírode9) ustanovuje osobitný predpis.11)
Pozn.: zmena v číslovaní odsekov v dôsledku vypustenia ods. 6 z § 7.

Poznámky pod čiarou k odkazom 1, 4, 11, 12, 17 až 19, 20 a 22 upravené, resp. zmenené.

		
Ministerstvo vnútra Slovenskej republiky	Všeobecne

V celom texte návrhu odporúčame slová „majú“, „je“, „pripadá“, „tvorí“ a pod. nahradiť slovami „musia mať“, musí mať“, „musí byť“, „musí pripadať“, resp. obdobnými výrazmi, pretože použité výrazy spôsobujú, že návrh nariadenia má viac opisný ako normatívny charakter.

K návrhu nariadenia

1.	V úvodnej vete návrhu je potrebné splnomocňovacie ustanovenie upraviť podľa schváleného zákona o verejnom zdravotníctve a o zmene a doplnení niektorých zákonov a na konci je potrebné pripojiť slovo „nariaďuje“.

2.	V § 3 ods. 7 a § 5 ods. 4 je potrebné za slovo „Podrobnosti“ vložiť slová „uvedené v“.

3.	V § 4 ods. 2 je potrebné vypustiť slová „a usporiadanie“, pretože usporiadanie priestorov uvedených zariadení je už ustanovené v § 2 ods. 4.

O

O

O

O	

N

A

A

A

Podľa článku 2 ods. 3 Ústavy SR povinnosti môžu byť uložené iba zákonom, preto navrhovaná formulácia nemôže byť použitá v nariadení vlády SR.

Text upravený:
Vláda Slovenskej republiky podľa § 44 písm. s) zákona č. 126/2006 Z. z. o verejnom zdravotníctve a o zmene a doplnení niektorých zákonov nariaďuje:  

§ 3 ods. 7 a § 5 ods. 4 - vypustené

Text § 4 ods. 2 ponechaný, nakoľko ods. 4 bol z § 2 vypustený.		
Úrad pre normalizáciu, metrológiu a skúšobníctvo Slovenskej republiky	1. Vzhľadom na skutočnosť, že predložený návrh nariadenia vlády SR nie je v súlade s článkom 4 ods. 1 (prípadne odsek 3) legislatívnych pravidiel vlády SR (neobsahuje ustanovenia len s normatívnym obsahom, štylistická správnosť, zrozumiteľnosť) navrhujeme jeho prepracovanie.

2. K § 5 ods. 4 - navrhujeme nahradiť slovo „odseku“ slovom „odsekov“.

3. K § 6 ods. 5 písm. a) až f) - navrhujeme nahradiť slovo „hod.“ slovom „h“ v súlade s vyhláškou ÚNMS SR č. 206/2000 Z. z. o zákonných meracích jednotkách (príloha č. 4).

4. K poznámke pod čiarou k odkazu 4 - navrhujeme vypustiť jeden znak „§“.

5. Dovoľujeme si vás informovať, že normy uvedené v  poznámkach pod čiarou k odkazom 13 a 14 budú v dohľadnej dobe nahradené normami STN EN, ktoré sú vo fáze III. formálneho hlasovania:
STN P ENV 1729-1 Nábytok. Stoličky a stoly pre školské zariadenia. Časť 1: Funkčné rozmery.
STN P ENV 1729- 2  Nábytok. Stoličky a stoly pre školské zariadenia. Časť 2: Bezpečnostné predpisy a skúšobné metódy.
	O

O

O

O

O

	N

A

A

A

A	Podľa článku 2 ods. 3 Ústavy SR povinnosti môžu byť uložené iba zákonom, preto navrhovaná formulácia nemôže byť použitá v nariadení vlády SR.

§ 5 ods. 4 bol z návrhu vypustený.

Text upravený:
(5) Výmena vzduchu vo výchovných a výchovno-vzdelávacích zariadeniach pre deti a mladistvých je zabezpečená tak, aby pripadlo 
a)	v učebniach  30 m3 za 1 h na jedného žiaka,
b)	v priestoroch určených na výučbu telesnej výchovy 30 m3 za 1 h na jedného žiaka,
c)	v šatniach a iných priestoroch určených na odkladanie vrchného odevu 20 m3 za 1 h na jedno miesto,
d)	v umyvárňach 30 m3 za 1 h na jedno umývadlo,
e)	v sprchách 150 až 200 m3 za 1 h na jednu sprchu,
f)	v záchodoch 50 m3 za 1 h na jednu kabínu a 25 m3 za 1 h na jeden pisoár.

Odkaz bol z návrhu vypustený.

Návrh doplnený o prílohu obsahujúcu tabuľku veľkostí školského nábytku.		
Ministerstvo dopravy, pôšt a telekomunikácií Slovenskej republiky	Poznámky pod čiarou odporúčame upraviť v súlade s bodmi 48 a 49 Legislatívnych pravidiel vlády SR.

Odporúčame doplniť Doložku finančných, ekonomických, environmentálnych vplyvov  a vplyv návrhu na zamestnanosť a podnikateľské prostredie.
 	O

O	A

A	Poznámky pod čiarou upravené.

Doložka finančných, ekonomických, environmentálnych vplyvov  a vplyv návrhu na zamestnanosť a podnikateľské prostredie doplnená.
		
Ministerstvo práce, sociálnych vecí a rodiny Slovenskej republiky	1. Zásadne žiadam riešiť 
aj viacnásobné postihnutia, t.j. deti a mladiství imobilní na vozíčku alebo chodiaci s oporou (jedálne, výchovné miestnosti, spálne, šatne, pracoviská odborného výcviku, pieskoviská...), kde je potreba viac m2 na osobu.

2. Zásadne žiadam osobitne upraviť 
podrobnosti a požiadavky na výchovné zariadenia, ktorými sú zariadenia sociálnoprávnej ochrany detí a sociálnej kurately, v ktorých sa vykonáva súdne rozhodnutie o nariadení ústavnej starostlivosti, uložení výchovného opatrenia a nariadení predbežného opatrenia tak, aby úprava podrobností nebránila v riadnom vykonávaní zákona o sociálnoprávnej ochrane detí a o sociálnej kuratele, t.j. vykonávaniu súdneho rozhodnutia v profesionálnych rodinách, samostatných diagnostických skupinách, samostatných skupinách a špecializovaných samostatných skupinách detských domovov, respektíve  aj  krízových stredísk. 

            Návrh nariadenia sa snaží precizovať jednotlivé typy zariadení pre deti a mladistvých v podstate v prospech zariadení sociálnoprávnej ochrany detí a sociálnej kurately, v ktorých sa vykonáva súdne rozhodnutie.  
            V jednotlivých častiach, ktoré upravujú čiastkové podrobnosti (priestorové usporiadania, funkčné členenie, vybavenie, podrobnosti o prevádzke a pod.)  pomenuváva zariadenie sociálnoprávnej ochrany detí a sociálnej kurately a zariadenie sociálnych služieb pre deti spoločným  názvom „zariadenie sociálnej starostlivosti“ a  následne upravuje pre jednotlivé oblasti, že sa upravené podrobnosti vzťahujú na tieto zariadenia primerane, t. j. nie rovnako. 
            Avšak takéto „zvolnenie“ podmienok pre  zariadenia sociálnoprávnej ochrany detí a sociálnej kurately prináša so sebou riziko nejednoznačného výkladu a aplikačných problémov, nakoľko v samotnom zákone o verejnom zdravotníctve je zariadenie sociálnoprávnej ochrany detí a sociálnej kurately upravené ako „výchovné zariadenie“ a na tie  sa vzťahujú taxatívne upravené časti nariadenia. 

             Navyše, i keď pochopiteľná, ale nad rámec zákona  je  úprava  nariadenia v súvislosti so zariadeniami sociálnych služieb pre deti, ktoré zákon neupravuje ako výchovné a výchovno-vzdelávacie zariadenia . 

            Nariadenie doslova upravuje podrobnosti  pre  rôzne typy zariadení pre deti, avšak bez príslušných odkazov (napr. „zariadenie pre deti do troch rokov“) a najmä bez opory v zákone o verejnom zdravotníctve a nad rámec tejto právnej úpravy. 

	Návrh  nariadenia vychádza  z § 27 (Výchovné a výchovno-vzdelávacie zariadenie pre deti a mladistvých) zákona o verejnom zdravotníctve a o zmene a doplnení niektorých zákonov (z 2. februára 2006).  
V § 27 ods. 2 uvedeného zákona  je upravené, že: „Výchovné zariadenia pre deti sú aj zariadenia  sociálnoprávnej ochrany detí a sociálne kurately“. 
	Vychádzajúc zo zákona č. 305/2005 Z. z. o sociálnoprávnej ochrane detí a o sociálnej kuratele som toho názoru, že predkladaný návrh nezohľadňuje právnu úpravu výkonu ústavnej starostlivosti a iných súdnych rozhodnutí v detskom domove a ostatných zariadeniach sociálnoprávnej ochrany detí a sociálnej kurately, osobitne ak sú zabezpečované formou samostatných skupín, samostatných diagnostických skupín a špecializovaných samostatných skupín a profesionálnych rodín.   
              Ak je teda detský domov ako zariadenie sociálnoprávnej ochrany detí a sociálnej kurately výchovným zariadením,  je  napríklad  podľa   §  27  odseku 3 uvedeného zákona  povinný  zabezpečiť  stravovanie  t. j. podľa § 29  je zariadením spoločného stravovania.  
              Naproti tomu zákon  č. 305/2005 Z. z. v § 52 ods. 1 písm. b) upravuje, že  skupina má „samostatné stravovanie“. 

              Právna úprava je nevhodná v súvislosti s organizačnou formou detského domova – profesionálnou rodinou, ktorá vykonáva ústavnú starostlivosť, výchovné opatrenie alebo predbežné opatrenie v dome alebo byte detského domova alebo vo vlastnom dome alebo byte profesionálneho rodiča a v detskom domove pre maloletých bez sprievodu (kde je absolútne nevyhnutné zohľadňovať kulturálne, náboženské a antropologické rozdiely).	 

K jednotlivým ustanoveniam :

K § 5 
V odseku 4 zásadne žiadam v Domovoch sociálnej starostlivosti v zariadení pre osobnú hygienu  zapracovať aj požiadavku na  sprchovací kút s miestom na obliekanie dieťaťa .

V odseku 7 zásadne žiadam na konci doplniť slová „a obuvi“..

V § 6 ods. 3 
zásadne žiadam dodržať normy, určujúce teplotu v miestnostiach školy a školských zariadeniach, ktoré udávajú nasledovné hodnoty: 
telocvične                                      15 – 17 C
spálne DJ a MŠ                             18 – 20 C
učebne, herne, denné miestnosti    20 – 24 C .

V § 9 ods.1 písm. c) bod 3
zásadne žiadam  slová „dezinfekcie záchodov a umyvární“ nahradiť slovami „ dezinfekcie záchodov, spŕch, umyvární a šatní“.

Z legislatívnotechnického hľadiska 
odporúčam v predkladacej správe a v celom texte návrhu uvádzané odkazy na príslušný  paragraf zákona spresniť v  súlade s jeho konečnou verziou.
	Z

Z

O

O

O

O

O

Z

Z

Z

Z

O

	A

A

A

A

A

A

A

A

A

N

A

A
	Zariadenia sociálno-právnej ochrany detí a sociálnej kurately boli z predmetu úpravy (§ 1) vypustené, t. j. podrobnosti o požiadavkách na tieto zariadenia návrh nariadenia vlády neupravuje. Podrobnosti sa vzťahujú iba na školy a školské zariadenia začlenené do siete škôl a školských zariadení.

Pripomienka akceptovaná zmenou predmetu úpravy (§ 1).

Pripomienka akceptovaná zmenou predmetu úpravy (§ 1).
Požiadavky na zariadenia sociálno-právnej ochrany detí a sociálnej kurately sú upravené iba vo všeobecnej rovine zákonom č. 126/2006 Z. z.

Zariadenia sociálno-právnej ochrany detí a sociálnej kurately boli z predmetu úpravy (§ 1) vypustené, t. j. podrobnosti o požiadavkách na tieto zariadenia návrh nariadenia vlády neupravuje. Podrobnosti sa vzťahujú iba na školy a školské zariadenia začlenené do siete škôl a školských zariadení.

Pripomienka akceptovaná zmenou predmetu úpravy (§ 1). Zariadenia pre deti do troch rokov z návrhu vypustené.

Pripomienka akceptovaná zmenou predmetu úpravy (§ 1).
Pozn.:
Povinnosť prevádzkovateľov zabezpečovať stravovanie detí vo výchovných a výchovno-vzdelávacích zariadeniach cestou zariadení spoločného stravovania ukladá zákon č 126/2006 Z. z. v § 29 a nie predkladaný návrh nariadenia vlády SR. Tento problém teda nie je možné riešiť úpravou textu predkladaného návrhu. 

Pripomienka akceptovaná zmenou predmetu úpravy (§ 1).

§ 5 ods. 4 vypustený.

Text upravený:
(6) Šatne v priestoroch určených na praktické vyučovanie sú vybavené skrinkami na uloženie pracovného odevu a obuvi.
Pozn.: zmena číslovanie odseku v dôsledku vypustenia ods. 4 z § 5.

MPSVR SR odstúpilo od zásadnej pripomienky listom zo dňa 28.3.2006. 

Text opravený:
3. zabezpečenia čistoty a údržby jednotlivých priestorov zariadenia, frekvencie bežného a celkového upratovania, spôsobu a frekvencie dezinfekcie záchodov, spŕch, umyvární a šatní,   

Text predkladacej správy a návrhu nariadenia vlády zosúladený s konečným znením zákona č. 126/2006 Z. z.

		
Ministerstvo školstva Slovenskej republiky 	Nasledovné pripomienky závažného charakteru:

Všeobecné:
	Navrhované nariadenie vlády Slovenskej republiky o podrobnostiach o požiadavkách na výchovné a výchovno-vzdelávacie zariadenia pre deti a mladistvých je v rozpore s niektorými platnými všeobecne záväznými právnymi predpismi, napr. vyhláškou Ministerstva životného prostredia Slovenskej republiky č. 532/2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, so zákonom č. 279/1993 Z. z. o školských zariadeniach v znení neskorších predpisov, vyhláškou MŠV SR č. 353/1994 Z. z. o predškolských zariadeniach v znení neskorších predpisov, vyhláškou MŠV SR  č. 121/1994 Z. z. o zriaďovaní, činnosti a prevádzke školského stravovania v znení vyhlášky MŠ SR č. 107/1997 Z. z.. Navrhované parametre v cit. nariadení vlády mali byť upravené v období výrazného poklesu populácie a pred racionalizáciou siete škôl a školských zariadení, ktorú zriaďovatelia uskutočnili. V súčasnom období, keď sme naplnili triedy škôl a školských zariadení na najvyššiu mieru, by prijatím tohto nariadenia vlády nastal problém s umiestnením detí a žiakov do existujúcich priestorov. Tvrdenie v dôvodovej správe (všeobecná časť), že navrhovaná úprava nebude mať dopad na štátny rozpočet, rozpočty obcí a vyšších územných celkov, nie je pravdivé. V snahe dodržať navrhované parametre, by bolo potrebné vybudovať nové kapacity v školách a školských zariadeniach v dôsledku zníženia počtu detí a žiakov v triedach. Návrh nariadenia vlády je pre zriaďovateľov škôl a školských zariadení finančne náročný.

K jednotlivým ustanoveniam:

K § 1 : Úprava podrobností v písm. a) a b) je v rozpore s vyhláškou Ministerstva životného prostredia Slovenskej republiky č. 532/2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, so zákonom č. 279/1993 Z. z. o školských zariadeniach v znení neskorších predpisov, vyhláškou MŠV SR č. 353/1994 Z. z. o predškolských zariadeniach v znení neskorších predpisov, vyhláškou MŠV SR č. 121/1994 Z. z. o zriaďovaní, činnosti a prevádzke školského stravovania v znení vyhlášky MŠ SR č. 107/1997 Z. z.  

K § 2 ods. 2): Návrh predpokladá, aby na jedno dieťa v materskej škole pripadalo 2,5 m2 vonkajšej plochy a 4 m2 vnútornej plochy. Pri veľkosti herne 8m x 6m, čo je nadštandardná veľkosť, by mohlo byť  umiestnených len 12 detí v herni, čo je v rozpore s vyhláškou MŠV SR č. 353/1994 Z. z. o predškolských zariadeniach v znení neskorších predpisov. Návrh nie je reálny ani z hľadiska financovania materských škôl, ktorých normatívy sú tvorené v závislosti od počtu detí v triede. Navrhovaná metráž by v praxi spôsobila likvidáciu materských škôl, vysoký počet neumiestnených detí v existujúcich budovách. Na výstavbu nových budov obce nemajú finančné prostriedky.

K § 2 ods. 3): Z ustanovenia nie je jasné, či sa myslí vyhradená plocha v budove školy alebo vo vonkajších priestoroch školy. 

K § 2 ods. 2 a 3):  Z ustanovení nie je zrejmé, či sa normovaná plocha na dieťa (žiaka) vzťahuje na počet všetkých detí (t. j. na kapacitu zariadenia), resp. na aktuálny počet detí (aktuálna naplnenosť), resp. na počet detí, ktoré práve využívajú danú plochu.  Predpokladáme tiež, že v praxi nebude možné niektoré normy presne dodržiavať (nemožno od pedagogického personálu očakávať, že bude vpúšťať deti a žiakov do pieskoviska, na ihrisko alebo na trávnatú plochu podľa prepočítavania plochy na jedného žiaka aktuálne prítomného na danej ploche). 

K § 4 ods. 1):  Odporúčame formuláciu „Pre zdravotne postihnutých žiakov...“ zmeniť nasledovne: „Pre žiakov so zdravotným postihnutím...“ Pojem relaxačné kútiky nie je definovaný, navrhujeme podrobnejšie ho rozpísať v samostatnom odseku § 4, napr.: „Relaxačný kútik je vymedzený priestor v triede mimo školských lavíc pokrytý kobercom s možnosťou zaujatia pohodlnej sediacej alebo ležiacej polohy aspoň jednej osoby.“

K § 7 ods. 1):   „Prevádzka zariadení pre deti do troch rokov veku a predškolských zariadení začína najskôr o 6. hodine a končí najneskôr  o 18. hodine.“ Znenie ods. 1 je v rozpore s § 5 ods. 5 zákona č. 279/1993 o školských zariadeniach v znení neskorších predpisov, podľa ktorého materská škola a špeciálna materská škola sa zriaďujú ako zariadenie s poldennou, celodennou, týždennou alebo nepretržitou výchovnou starostlivosťou, preto ich prevádzka presahuje časové hranice navrhovaného odseku. Toto znenie je  v rozpore aj s § 13 vyhlášky MŠV SR č. 353/1994 Z. z. o predškolských zariadeniach v znení neskorších predpisov, v ktorom je čas celodennej  prevádzky predškolského zariadenia “spravidla” od 6 hod. do 18,00 hod. 

K § 7 ods. 2):   odporúčame vypustiť, pretože túto problematiku rieši vyhláška MŠV SR č. 353/1994 Z. z. o predškolských zariadeniach v znení neskorších predpisov a základný pedagogický dokument Program výchovy a vzdelávania detí v materských školách. 

K § 7 ods. 3 až 8): odporúčame vypustiť, pretože problematiku rieši vyhláška MŠV SR  č. 121/1994 Z. z. o zriaďovaní, činnosti a prevádzke školského stravovania v znení vyhlášky MŠ SR č. 107/1997 Z. z..

K § 8: znenie odporúčame vypustiť, pretože riešenie tejto problematiky je v kompetencii rezortu školstva.  

K § 9: znenie odporúčame vypustiť. V školách a školských zariadeniach je predpísaná dokumentácia rezortnými predpismi. Požadovaný prevádzkový poriadok je nad rámec legislatívy rezortu školstva. Neodporúčame, aby sa zavádzala nová agenda.

Odporúčame doplniť nový § „Prechodné ustanovenia“, ktorého dikcia uloží:
- aby nové školy, školské zariadenia a zariadenia sociálnych služieb, určené pre deti s príslušným druhom a stupňom zdravotného postihnutia boli bezbariérové, 
- odstránenie architektonických bariér do roku 2015 v školách, školských zariadeniach a zariadeniach sociálnych služieb, ktoré navštevujú deti s príslušným druhom zdravotného postihnutia.

K § 10:  Zásadne nesúhlasíme so schválením návrhu pred vykonaním analýzy stavu budov a ich areálov vyplývajúcej z požiadaviek návrhu nariadenia. Predpokladáme, že niektoré školy a školské zariadenia (vrátane areálu) budú prekračovať navrhované normatívne stanovené plochy. Nadobudnutím účinnosti návrhu nariadenia by bola ohrozená funkcia výchovno-vzdelávacieho systému SR (budovy a ich areály by nespĺňali požiadavky nariadenia). V prechodnom ustanovení by bolo potrebné stanoviť lehotu, v ktorej školy a školské zariadenia, už zaradené do siete škôl a školských zariadení v SR budú musieť splniť normy a ostatné ustanovenia návrhu nariadenia.

O

O

O

O

O

O

O

O

O

O

O

O

Z

	

N

N

N

A

N

A

C

N

N

N

N

A

A

	

Pripomienka nemá odôvodnenie s uvedením konkrétnych rozporov s uvádzanými právnymi predpismi.

Pripomienka nemá odôvodnenie s uvedením konkrétnych rozporov s uvádzanými právnymi predpismi.

Pri výstavbe materských škôl v minulosti v rámci komplexnej bytovej výstavby (veľkosť pozemkov a vnútorných priestorov) sa vychádzalo z typizačných smerníc MŠ SSR. Požiadavky na veľkosť pozemkov a vnútorných priestorov stanovené v návrhu nariadenia vlády vychádzajú z týchto typizačných smerníc.
Typizačná smernica MŠ SSR pre projektovanie materských škôl v konštrukčnej sústave MŠ-RP I. diel, spracovaná Študijným projektovým a typizačným ústavom v Bratislave v r. 1976, na str. 16 uvádza, že v materskej škole sa počíta minimálne 30 m2 nezastavanej plochy pozemku na jedno dieťa (v materských školách do 60 detí 40 m2  na jedno dieťa).
Podobne citovaná typizačná smernica na str. 30 uvádza minimálnu plošnú výmeru miestnosti, v ktorej je zlúčená činnosť hrania a spania v hodnote 3,3 m2 na jedno dieťa. V návrhu uvádzané 4 m2 na jedno dieťa v herni sa vzťahuje na denné miestnosti v prípadoch, v ktorých herňa a spálňa nie sú stavebne oddelené. 
Návrh nariadenia vlády nie je v rozpore s vyhl. MŠaV SR č. 353/1994 Z. z. o predškolských zariadeniach v znení neskorších predpisov, pretože v § 6 ods. 8 cit. vyhlášky sa uvádza: "Ak z hygienických predpisov vyplýva nižší počet detí prijatých do triedy materskej školy podľa odsekov 2, 4, 7, uplatní sa prednostne tento nižší limit podľa hygienických predpisov."

Pozn: viď aj odôvodnenie zásadnej pripomienky nižšie.

Text upravený:
(3) Školy majú k dispozícii plochu o veľkosti najmenej 16 m2 na telovýchovu a šport na jedného žiaka.

Normovaná plocha sa vzťahuje na kapacitu zariadenia.

Pripomienka akceptovaná vložením odseku v znení:
(2) V školách a v školských zariadeniach sú pre žiakov so zdravotným postihnutím zabezpečené podmienky podľa druhu ich zdravotného postihnutia vrátane bezbariérového prostredia. Školský nábytok zohľadňuje ich zdravotný stav a v učebni sú vytvorené relaxačné kútiky s možnosťou zaujatia pohodlnej sedacej alebo ležiacej polohy aspoň jednej osoby a vyčlenený priestor na odkladanie kompenzačných pomôcok.
Pozn: pôvodný ods. 2 prečíslovaný.

Text upravený:
(1) Prevádzka predškolských zariadení s celodennou starostlivosťou16) začína najskôr o 6. hodine a končí najneskôr  o 18. hodine.
16) § 5 ods. 2 vyhlášky ministerstva školstva a vedy Slovenskej republiky č. 353/1994 Z. z. o predškolských zariadeniach v znení neskorších predpisov.  
Výraz "spravidla" nie je možné považovať za rozpor s navrhovaným nariadením vlády. 
Vstávanie detí predškolského veku v skorých ranných hodinách, aby o 6,00 už boli v predškolskom zariadení, je nevyhovujúce, nakoľko dostatočná dĺžka spánku je jednou zo základných podmienok na zabezpečenie ochrany zdravia a správneho vývoja detí, najmä najmladších vekových skupín.

Vyhláška č. 353/1994 Z. z. nerieši problematiku režimu dňa detí.  Ako príklad uvádzame:
§ 11 – uvádza povinnosti pedagógov v oblasti bezpečnosti a ochrany zdravia detí, izolácie pri výskyte ochorenia u dieťaťa, počet detí /1 pedagóg pri rôznych činnostiach
§ 12 – určuje, kto zabezpečuje predškolskú výchovu
§ 13 – uvádza čas prevádzky predškolského zariadenia

Program výchovy a vzdelávania detí v materských školách nie je právnym predpisom s príslušnou právnou silou. V prípade rozporu bude potrebné po nadobudnutí účinnosti nariadenia vlády tento dokument upraviť. 
Uvedené podrobnosti o režime dňa detí v predškolských zariadeniach a jeho dodržiavanie je z hľadiska ochrany zdravia nevyhnutné.

Vyhláška MŠV SR  č. 121/1994 Z. z. o zriaďovaní, činnosti a prevádzke zariadení školského stravovania v znení vyhlášky MŠ SR č. 107/1997 Z. z.. problematiku režimu stravovania nerieši. Ako vyplýva z jej názvu, táto vyhláška upravuje podrobnosti o zriaďovaní zariadení školského stravovania, ich činnosti a prevádzke (§ 1).

Pripomienkované ustanovenia riešia problematiku výchovno-vzdelávacej činnosti z hľadiska ochrany zdravia, čo spadá do kompetencie MZ SR. Legislatíva MŠ SR túto problematiku z tohto pohľadu nerieši.

Ustanovenia o prevádzkovom poriadku nadväzujú na § 35 ods. 1 písm. d) zákona č. 126/2006 Z. z.  

Doplnené prechodné ustanovenie v znení:
Prevádzkovatelia výchovných a výchovno-vzdelávacích zariadení prevádzkovaných pred nadobudnutím účinnosti tohto nariadenia vlády, ktoré nespĺňajú požiadavky uvedené v § 2, § 3, § 4 ods. 1, § 4 ods. 3, sú povinní splniť tieto požiadavky najneskôr do 1. júna 2009 a požiadavky uvedené v § 4 ods. 2 najneskôr do 1. júna 2015.
Pozn.:
Nové školy a školské zariadenia budú musieť po nadobudnutí účinnosti tohto nariadenia vlády spĺňať podmienky bezbariérového prostredia podľa § 4 ods. 2 návrhu.

Pri spracovávaní návrhu nariadenia vlády sa vychádzalo z analýzy, z ktorej vyplynuli nasledovné skutočnosti:
Návrh nariadenia vlády nezakladá nároky na verejné financie.
Navrhovaná právna úprava nebude mať v súvislosti s požiadavkami na veľkosť nezastavanej plochy pozemkov a veľkosť vnútorných priestorov vo výchovných a výchovno-vzdelávacích zariadeniach pre deti a mládež dopad na štátny rozpočet, rozpočty obcí a vyšších územných celkov, nakoľko:
-	predškolské zariadenia a školy boli v prevažnej väčšine budované v rámci KBV a pozemky boli pred začatím výstavby riadne vykúpené,
-	pri výstavbe výchovných a výchovno-vzdelávacích zariadení pre deti a mládež v rámci KBV (veľkosť pozemkov aj vnútorných priestorov) sa vychádzalo z typizačných smerníc MŠ SSR; požiadavky na veľkosť pozemkov a vnútorných priestorov stanovené v návrhu vyhlášky vychádzajú z uvedených typizačných smerníc,
-	výchovné a výchovno-vzdelávacie zariadenia pre deti a mládež, ktoré nemajú v súčasnosti majetkovo vysporiadané pozemky (ide napr. o zariadenia, ktoré patria cirkvi alebo o zariadenia, ktoré majú majetkovo nevysporiadané pozemky z dávnejšej minulosti), tieto pozemky majú v súčasnosti v dlhodobom (trvalom) užívaní,
-	v dôsledku zák. č. 416/2001 Z. z. o prechode niektorých pôsobností z orgánov štátnej správy na obce a vyššie územné celky prešli do pôsobnosti obcí a vyšších územných celkov aj zariadenia s majetkovo nevysporiadanými pozemkami s tým, že nový majiteľ je povinný majetkové veci vysporiadať; vzniknuté prípadné dopady na rozpočty obcí, resp. vyšších územných celkov, však nesúvisia s návrhom nariadenia vlády,
-	navrhované plošné parametre vnútorných priestorov predškolských zariadení a škôl vychádzajú zo v súčasnosti platných predpisov, najmä z vyhl. č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a sú navrhnuté tak, aby na 1 dieťa pripadlo 12 m3 vzdušného priestoru a na 1 žiaka 5,3 m3 (§ 51 ods. 3 písm. a/ b/ cit. vyhl.); uvedené plošné parametre slúžia pre praktickú potrebu, pretože jednoznačne určujú kapacitu zariadení,
-	podľa údajov vychádzajúcich z hodnotenia vykonávaného štátneho zdravotného dozoru vo výchovných a výchovno-vzdelávacích zariadeniach pre deti a mládež, v poslednom období klesá počet žiakov; napr. v období od r. 1998 do r. 2004 klesol počet žiakov o 145 175,
-	plošné parametre (vonkajších aj vnútorných priestorov) úzko súvisia s kapacitou jednotlivých zariadení, ktorú treba prispôsobovať veľkosti plôch existujúcich zariadení.

Doplnené prechodné ustanovenie v znení:
Prevádzkovatelia výchovných a výchovno-vzdelávacích zariadení prevádzkovaných pred nadobudnutím účinnosti tohto nariadenia vlády, ktoré nespĺňajú požiadavky uvedené v § 2, § 3, § 4 ods. 1, § 4 ods. 3, sú povinní splniť tieto požiadavky najneskôr do 1. júna 2009 a požiadavky uvedené v § 4 ods. 2 najneskôr do 1. júna 2015.